OpenLLM-France/wikimedia huggingface dataset:
# Salzern

Saulxures (francès) o Salzern (alemany) és un municipi francès al departament del Baix Rin (regió del Gran Est). L'any 1999 tenia 252 habitants. Forma part del cantó de Mutzig, del districte de Molsheim i de la Comunitat de comunes de la Vall de la Bruche.
Evolució demogràfica :
| 1962 | 1968 | 1975 | 1982 | 1990 | 1999 |
| 352 | 359 | 384 | 391 | 393 | 457 |
Llista d'alcaldes :
| Període | Identitat | Partit |
| 2001-2008 | Gérard Oury | |
| 2008- | Hubert Herry | |
# Arisemus rhamphos

Arisemus rhamphos és una espècie d'insecte dípter pertanyent a la família dels psicòdids que es troba a Sud-amèrica: Veneçuela.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
# Arisemus maesi

Arisemus maesi és una espècie d'insecte dípter pertanyent a la família dels psicòdids que es troba a Centreamèrica: Nicaragua.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ Nicaragua Country Analysis of Tropical Forests and Biological Diversity (anglès)
# Samsara (pel·lícula)

Samsara és una pel·lícula gallega dirigida per Lois Patiño que es va estrenar el 2023. La pel·lícula va guanyar el Premi Especial del Jurat a la secció Encounters del Festival Internacional de Cinema de Berlín. S'ha subtitulat al català.

## Sinopsi

Als temples budistes de Luang Prabang, a Laos, els monjos adolescents guien les ànimes en trànsit d'un cos a un altre a través d'un text, el Bardo Thodol. L'ànima d'una anciana es reencarna en el cos d'una cabra a les platges de Zanzíbar, on grups de dones treballen en granges d'algues.

## Repartiment

* Amid Keomany
* Simone Milavanh
* Mariam Vuaa Mtego
* Juwairiya Idrisa Uwesu
* Toumor Xiong

## Producció

La pel·lícula està ambientada i rodada a Laos.

## Referències

* ↑ «Lois Patiño triunfa na Berlinale con 'Samsara'» (en gallec). Diario Nós, 26-02-2023. [Consulta: 11 desembre 2023].
* ↑ «Samsara». Goita què fan, ara!. [Consulta: 29 març 2024].

## Enllaços externs

* Tràiler subtitulat al català
# Arkovo

Arkovo (en rus: Арково) és un poble de l'óblast de Sakhalín, a l'Extrem Orient de Rússia, que el 2013 tenia 120 habitants. Pertany al districte d'Aleksàndrovsk-Sakhalinski.

## Referències

* ↑ «Закон Сахалинской области от 21 июля 2004 г. № 524 «О границах и статусе муниципальных образований в Сахалинской области»». Arxivat de l'original el 2013-07-19. [Consulta: 21 novembre 2019].
# Saint-Georges-de-Reintembault

Saint-Georges-de-Reintembault (en bretó Sant-Jord-Restembaod) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.635 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.195 | 2.049 | 1.818 | 1.795 | 1.747 | 1.682 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995-2008 | Annick Lechable | |
| 2008- | Frédéric Bureau | Divers droite |

## Personatges il·lustres

* Julien Maunoir, escriptor bretó.
# Samóilovo

Samóilovo (en rus: Самойлово) és un poble de l'óblast de Leningrad, a Rússia, pertany al districte rural de Boksitogorski. El 2017 tenia 185 habitants.
# Antoni Guillem de Montanyans

Antoni Guillem de Montanyans fou un noble cavaller, mossèn i general de galeres a mitjans del segle xv. Tingué almenys una filla i un fill:
* Francesc de Montanyans, casat amb Isabel de Montanyans Corbera (1445 - 1503), també anomenada Elisabet Corbera-Campllong i d'Albert, baronessa de Púbol.
* Violant de Montanyans.
De moment no s'ha pogut establir un lligam amb els Montanyans de Mallorca; Jaume Montanyans Morey (lloctinent del governador de Mallorca, 1476), el seu fill Jaume Montanyans de Verí, i els seus nets, Jaume i Nicolau Montanyans i Berard. Tots ells, doctors, juristes i alts càrrecs del govern.

## Referències

* ↑ Marqués Casanovas, Jaime. Revista de Girona, Púbol VII
* ↑ Jaime Marqués Casanovas, "Púbol, VII", revista Girona.
* ↑ Enciclopèdia Catalana, família Oms
* ↑ Martínez-Ferrando, Jesús Ernest. Pere de Portugal, "Rei dels catalans". Pàgina 86. IEC, Barcelona 1936.
# Art culinari

La culinària o art culinari és una forma creativa de preparar els aliments i depèn molt de la cultura, en termes de coneixements respecte als aliments, la seva forma de preparar-los, així com dels rituals socials establerts al voltant del menjar. Cal no confondre-ho amb gastronomia, que englobaria a aquesta en un camp més general dedicat a tot allò relacionat amb la cuina.
Existeix un art culinari característic a cada poble, cultura i regió. Avui dia amb el fenomen de la globalització, amb la contínua comunicació de milions de persones i la influència dels mitjans de comunicació, així com del comerç han conduït a un major coneixement i estima de les cuines foranes, i una major facilitat per accedir a la seva preparació. No obstant això, una gran majoria d'aquestes receptes i les seves variacions tenen els seus orígens en les cuines tradicionals desenvolupades al llarg de molt temps, amb rituals de preparació transmesos al llarg de moltes generacions.
La cuina tradicional és un art fonamentalment social, amb caràcters locals i tradicionals, però la societat moderna ha aconseguit facilitar la seva elaboració, recolzat per la fàcil adquisició de matèries primeres que es conreen, de vegades, a milers de quilòmetres de distància. És important, en la cuina moderna, aquesta base de diferents orígens ètnics i culturals.

## Vegeu també

* Alimentació humana
* Triangle culinari
* Estudi dels aliments

## Referències

* ↑ «Arte y Gastronomía» (en castellà). [Consulta: 4 desembre 2016].
* ↑ L'art de la cuina. Fundació Bernat Metge, 1990, p. 72–. ISBN 978-84-7225-476-3.
# Santé Les Amis

Santé Les Amis és un grup de música electrònica, disco punk i pop rock formada el 2007 a Montevideo, Uruguai.
Els temes fill compostos produïts i porcions Santé Les Amis. Els discs sí que poden baixar gratuïtament porció internet, from do page oficial. El vídeo de la cançó "I Wanna Be There" porció dirigit Federico Grampin.

## Discografia

* 2008, Santé Les Amis
* 2008, Bisiesto
* 2010, Morning Shine
* 2012, Sudamericana
* 2013, Sudamericana remixes y versiones.
Tots els temes són compostos i produïts per Santé Les Amis. Els discos es poden baixar gratuïtament per internet, des de la seva pàgina oficial. Tenen un videoclip de la cançó I Wanna Be There dirigit per Federico Grampin.

## Premis

Pel seu disc homònim al maig de 2010 van estar nominats en la categoria "Millor Disc de Música Electrònica", Premi Graffiti. El mateix premi els va nominar com a "Millor Àlbum de Rock Alternatiu" el 2011. Aquest any també nominats a la 18. Edició dels Premis Iris, pel seu disc per " Morning Shine" guanyen el premi "Destacats de la xarxa".
* 2013, Premi Graffiti per millor àlbum de música electrònica i electro pop, Sudamericana.

## Referències

* ↑ Rolling Stone. «Campo - Una Marcha Subtropical en el Río de la Plata», 15-05-2012.
* ↑ Santé les Amis. «Santé Les Amis - Discografia». Arxivat de l'original el 2010-01-12.
* ↑ Campodónico. «Cumbio (original & remixes)». Arxivat de l'original el 2012-01-10. [Consulta: 6 gener 2014].
* ↑ El Observador. «Prontos para la pista de baile», 04-01-2014. Arxivat de l'original el 2 de febrer 2014. [Consulta: 19 gener 2014].
* ↑ Santé Les Amis. «Santé Les Amis - Discografía». Arxivat de l'original el 12 de gener 2010. [Consulta: 8 febrer 2011].
* ↑ Premios Graffiti. «Mejor Álbum de Música Electrónica», 2010. [Consulta: 8 febrer 2011].
* ↑ Premios Graffiti. «Nominados 2011», 2011. [Consulta: 8 febrer 2011].
* ↑ El País. «Santé Les Amis - Nominados Premios Iris», 09-04-2011. Arxivat de l'original el 2012-06-24. [Consulta: 8 febrer 2011].
* ↑ Premios Graffiti. «Ganadores 2013», 2013. [Consulta: 19 gener 2014].
# Antonio de la Torre

Antonio de la Torre és el nom dels següents personatges:
* Antonio de la Torre Martín (1968), actor andalús
* Antonio de la Torre Villalpando (1951), exfutbolista mexicà
* Antonio de la Torre y del Cerro (1878-1966), historiador espanyol
# Ariel Motor Company

* No s'ha de confondre amb Ariel (motocicleta).
Ariel Motor Company Ltd és una petita empresa anglesa dedicada a la fabricació d'automòbils ubicada a Crewkerne (Somerset). Fundada per Simon Saunders el 1991 com a Solocrest Ltd, el nom es va canviar el 1999 a Ariel Motor Company Ltd. És una de les empreses d'automoció més petites del Regne Unit, amb prou feines amb 19 treballadors, i produeix fins a 100 automòbils a l'any.

## Producció

La companyia fabrica l'Ariel Atom, un cotxe extremadament lleuger, d'alt rendiment, propulsat per un motor i caixa de canvis provinents de l'Honda Civic Type-R. L'Atom és el primer cotxe exo-esquelètic de carretera del món; no té carrosseria ni sostre i està construït enterament al voltant d'un xassís tubular, de manera que pesa menys de 500 kg. Això significa que el model més recent, l'Ariel Atom 3.5R sobrealimentat, té una relació potència-pes al voltant de 700 CV per tona.
El juny de 2014, la companyia presentà la nova motocicleta Ariel Ace. Accionada per un motor i transmissió Honda V4 de 1.237 cc, la moto es va començar a fabricar a partir del 2015 en quantitats de producció similars a les dels seus automòbils.
El gener de 2015, Ariel va presentar a l'Autosport International Show el Nomad, un buggy que segueix els mateixos principis que l'Atom. El Nomad fa servir un motor Honda de 2,4 l que produeix 235 CV.
El 2017, Ariel anuncià el seu nou concepte, l'Ariel Hipercar, el qual serà propulsat per quatre motors elèctrics, un de destinat a cada roda, i serà alimentat elèctricament per una bateria ió-liti.

## Referències

* ↑ «Ariel» (en anglès). Supercar club. Arxivat de l'original el 22 març 2012. [Consulta: 17 abril 2017].
* ↑ «Ariel Atom V8 (2010) First Official Pictures» (en anglès). CAR Magazine, 09-09-2010. [Consulta: 9 setembre 2017].
* ↑ «Ariel Atom» (en anglès). Fifty Magazine. Arxivat de l'original el 23 gener 2013. [Consulta: 17 abril 2017].
* ↑ SSquires. «Ariel launch the all new Ace motorcycle» (en anglès). Western Morning News, 25-06-2014. Arxivat de l'original el 27 de juny 2015. [Consulta: 3 juliol 2017].
* ↑ «Ariel rolls out the Nomad, a buggy with 235hp» (en anglès), 06-01-2015.
* ↑ «Ariel Nomad design» (en anglès). autocar.co.uk. [Consulta: 20 agost 2016].

## Enllaços externs

* Ariel Motor Company - Lloc web oficial (anglès)
# Ariel Maximiliano López

Ariel Maximiliano López, conegut simplement com a Ariel López, (Lanús, 5 d'abril de 1974) és un futbolista argentí retirat que ocupava la posició de davanter.
Va iniciar la seua carrera al club de la seua ciutat, el Lanús, on va marcar 50 gols en 136 partits (inclòs màxim golejador del Clausura 1996). Això va cridar l'atenció d'equips europeus, com el Genoa CFC, que el fitxa el 1998.
Va arribar procedent del Gènova al Mallorca a l'estiu de 1998 després de pagar el club balear gairebé 2 milions d'euros pel seu fitxatge. Format al Lanús, allà va formar part d'una de les millors plantilles "granates" que es recorden, on entrenat per Héctor Cúper va saber compartir vestidor amb Hugo Morales, Ibagaza, Bartelt, Shürrer, Roa, Serrizuela, Mena, Siviero…
Conegut com "el Xupa" López per no aturar de llepar-se un dit que sagnava durant un entrenament en la seva etapa de juvenil, després de despuntar en Lanús, i convertir-se en un dels davanters de moda del futbol argentí, i fins i tot pretès per River Plate, Universidad de Chile i el mateix Racing de Santander, Ariel va preferir el futbol italià per acabar fitxant pel Gènova de la Serie B el 1997. Allà les coses no li van ser del tot bé, disputant escassos 7 partits en què, tot s'ha de dir, va marcar 5 gols, els suficients com per què el Mallorca de Cúper el recuperés per al futbol del més alt nivell i li donés l'oportunitat de guanyar-se un lloc en atac davant Leo Biagini, Dani García i Carlitos Domínguez.
En el conjunt mallorquí va participar en uns 30 partits i encara que només va fer 3 gols, va formar part d'un dels millors equips del Mallorca de la història (tercer classificat a la Lliga, subcampió de la Recopa i campió de la Supercopa d'Espanya). Caracteritzat com un ariet ràpid i en essència golejador, el futbol espanyol li va quedar massa gran, i per això no va tenir més remei que tornar al seu país per jugar com a cedit a San Lorenzo primer i Lanús després, abans de tornar per entrenar (sense fitxa) al Mallorca de la 01-02 fins al desembre, quan va ser cedit novament, encara que aquesta vegada a l'Hèrcules de la Segona B. Després de finalitzar el contracte que l'unia al club balear, va passar per Lanús (2002) i Quilmes (2003 a 2004) fins que el 2005 va trobar el seu lloc en el món en ser transferit al futbol mexicà, on des d'aleshores ha jugat al Necaxa (05/06) i després cedit a l'UNAM Pumas.

## Enllaços externs

* «Fitxa del jugador a Futbol XXI» (en castellà). Arxivat de l'original el 2 de gener 2013. [Consulta: 10 juliol 2014].
* «Ariel Chupa López a renaldinhos.com» (en castellà), 14-05-2008. Arxivat de l'original el 30 de juny 2013. [Consulta: 10 juliol 2014].
# Sant Esteve de Pardines

Sant Esteve de Pardines és una obra del municipi de Pardines (Ripollès) declarada bé cultural d'interès nacional.

## Descripció

L'absis és elevat com una mitja torre.
Es tracta d'un conjunt format per una torre rodona, que defensa una porta de tres grans arcades a on s'hi aboca un carrer. Està situat a la part sud de Pardines, tocant les edificacions del poble i formant part d'aquestes. La torre, a la part baixa, deixa veure les antigues espitlleres de defensa i actualment forma part d'una casa que s'ha restaurat o reconstruït al seu damunt, tenint aquests elements arquitectònics dels quals es dubta que estiguin al lloc originari o siguin afegits.
La porta, situada més endarrerida de la torre, presenta tres arcades, una d'elles a la part esquerra quasi tapiada, potser per motius d'estabilitat. La de l'altre extrem dona al que deuen ser els soterranis d'una casa, i la del mig és la porta pròpiament dita, per sota de la qual, formant un corredor, passa un carreró en pendent.
Si bé la torre ha estat consolidada i restaurada, no ha estat així la porta, que a les arcades i sostres té problemes estàtics, ja que a sobre hi ha construïda una antiga casa. Les estructures són de pedra agafada amb morter de calç i forjat de fusta.

## Història

La situació d'aquesta porta i de la seva torre és dominant la Vall i tocant al poble. El carrer passa per aquesta porta i actualment no té continuïtat, però ve vorejant les cases del poble i, segons la història medieval i els documents, es podria pensar que aquesta porta deuria ser la primitiva entrada a Pardines pel camí reial de Ribes a Camprodon, que deuria passar pel fons de la Vall seguint el riu i creuant-lo per un pont davant de Vilaró, al costat del molí d'en Roca i seguint Vall amunt per Llavanera cap a la collada verda.
Del trencant que unia el camí reial de Pardines no en queden gairebé restes, però la seva existència deu quedar demostrada a les espitlleres de defensa cap a l'exterior que conserva la torre, i que en un terreny com l'actual, de terrasses de conreu, serien injustificades, sí, en canvi, es pot justificar l'existència d'algun camí cap al qual estiguessin orientades.

## Referències

* 1 2 3 4 5 6 «Sant Esteve de Pardines». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].

### Bibliografia

* Codina, D.; Fuertes, M. (2011); Memòria del seguiment arqueològic a l'Església de Sant Esteve (Pardines, El Ripollès). N. 10965

## Enllaços externs

* «Sant Esteve de Pardines». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Arpad (desambiguació)

«Arpad» té aquests significats:
* Arpad, una antiga ciutat de l'actual Síria.
* Árpád, nom propi hongarès.
* Árpád d'Hongria, pare de la pàtria i Gran Príncep d'Hongria.
* La Dinastia Árpád.
# Association Sportive La Jeunesse d'Esch

L'Association Sportive La Jeunesse d'Esch és un club de futbol luxemburguès de la ciutat d'Esch-sur-Alzette.

## Història

El club va ser fundat el 1907 com a Jeunesse la Frontière d'Esch nom que feia referència a la proximitat de l'estadi amb la frontera amb França. El mot La frontière fou eliminat el 1918, adoptant l'actual nom. Durant l'ocupació alemanya a la Segona Guerra Mundial fou imposat el nom en alemany SV Schwarz-Weiß 07 Esch. Després de l'alliberament de Luxemburg es retornà al seu nom original.

## Palmarès

* Lliga luxemburguesa de futbol:
** Campió: 1920-21, 1936-37, 1950-51, 1953-54, 1957-58, 1958-59, 1959-60, 1962-63, 1966-67, 1967-68, 1969-70, 1972-73, 1973-74, 1974-75, 1975-76, 1976-77, 1979-80, 1982-83, 1984-85, 1986-87, 1987-88, 1994-95, 1995-96, 1996-97, 1997-98, 1998-99, 2003-04, 2009-10
** Finalista: 1914-15, 1935-36, 1937-38, 1952-53, 1956-57, 1960-61, 1968-69, 1977-78, 1985-86, 1988-89, 1990-91, 2005-06, 2011-12
* Copa luxemburguesa de futbol:
** Campió: 1934-35, 1936-37, 1945-46, 1953-54, 1972-73, 1973-74, 1975-76, 1980-81, 1987-88, 1996-97, 1998-99, 1999-00, 2012-13
** Finalista: 1921-22, 1926-27, 1964-65, 1965-66, 1970-71, 1974-75, 1984-85, 1990-91, 1994-95, 1995-96, 2005-06, 2011-12

## Referències

* ↑ «Perfil». UEFA.com. [Consulta: 9 abril 2024].
* ↑ «Luxemburg - List of Champions». RSSSF. [Consulta: 9 abril 2024].
* ↑ «Luxembourg - List of Cup Finals». RSSSF. [Consulta: 9 abril 2024].

## Enllaços externs

* (francès) Web oficial
# Aselliscus

Aselliscus és un gènere de ratpenats de la família dels hiposidèrids, que es compon de tres espècies.

## Taxonomia

* A. dongbacanus
* Ratpenat trident de Stoliczka (A. stoliczkanus)
* Ratpenat trident de Temminck (A. tricuspidatus)

## Referències

* Simmons, N.B. 2005. Order Chiroptera. Pp. 312–529 in Wilson, D.E. and Reeder, D.M. (eds.). Mammal Species of the World: a taxonomic and geographic reference. 3a edició. Baltimore: The Johns Hopkins University Press, 2 vols., 2.142 pp. ISBN 978-0-8018-8221-0
# Aschwin Wildeboer i Faber

Aschwin Wildeboer i Faber (Sabadell, 14 de febrer de 1986) és un nedador català que també té la nacionalitat neerlandesa i especialista en esquena. L'any 2009, Wildeboer va aconseguir un bronze històric a Roma en convertir-se en el primer nedador català a obtenir una medalla en un mundial.
Els seus pares, neerlandesos de naixement, s'establiren a Sabadell l'any 1978, on el seu pare Paulus Wildeboer va esdevenir entrenador de natació del Club Natació Sabadell.
Aschwin i el seu germà Olaf, nedador especialista en crol, participaren en els Jocs Olímpics d'Estiu 2004 amb l'equip espanyol, on Aschwin va participar en les proves de 100 i 200 metres esquena masculins. Més tard, l'any 2006, el seu germà va decidir competir pels Països Baixos. Aschwin segueix competint per l'equip espanyol.
Als Jocs Olímpics d'Estiu de 2008, Aschwin va classificar-se per la final de 100 metres esquena, essent el primer nedador de l'equip espanyol en fer-ho des de Martín López Zubero. Va quedar en setena posició i va batre el rècord d'Espanya del mateix Zubero amb un temps de 53 segons i 51 centèsimes, essent també la novena millor marca mundial de tots els temps. La prova de 200 metres esquena no la va poder nedar per culpa d'un refredat.
Pel Campionat del Món de natació de 2013, celebrat a Barcelona, es classificà per a disputar les proves 50 i 100 metres esquena. En els 50 m. esquena superà les preliminars després de marcar el millor temps de la seva sèrie amb 24.74. A les semifinals es classificà per a la final després de fer 24.90 i quedar sisè del còmput global.

## Referències

* ↑ Wildeboer aconsegueix un bronze històric a Roma
* ↑ «Barcelona 2013 - Aschwin Wildeboer». BCN2013.org. [Consulta: 30 juliol 2013].
* ↑ «Aschwin Wildeboer es classifica per a la final dels 50 m esquena, mentre que Juanmi Rando en queda fora». 324.cat, 03-08-2013. [Consulta: 4 agost 2013].
# Aspartat-aminotransferasa

L'aspartat-aminotransferasa (AST) o aspartat-transaminasa, també coneguda com a enzim transaminasa depenent de l'aspAT/ASAT/AAT o (sèrum) transaminasa glutamicooxalacètica (GOT, SGOT), és una transaminasa que depèn del piridoxal fosfat (PLP) (EC 2.6.1.1) i va ser descrit per primer cop per Arthur Karmen i col·legues el 1954. L'AST catalitza la transferència reversible d'un grup α-amino entre l'aspartat i el glutamat i, com a tal, és un important enzim en el metabolisme dels aminoàcids. AST es troba al fetge, el cor, el múscul esquelètic, els ronyons, el cervell i els hematies. El nivell sèric d'AST, el nivell d'ALT (alanina-aminotransferasa) i la seva proporció (relació AST/ALT) es mesuren clínicament com a biomarcadors per a la salut del fetge. Les proves formen part de bioquímica habitual de l'anàlisi de sang.

## Referències

* ↑ KARMEN, A; WROBLEWSKI, F; LADUE, JS «Transaminase activity in human blood.». The Journal of Clinical Investigation, 34, 1, 01-01-1955, pàg. 126-31. DOI: 10.1172/jci103055. PMC: 438594. PMID: 13221663.
* ↑ KARMEN, A «A note on the spectrometric assay of glutamic-oxalaceticñnn transaminase in human blood serum.». The Journal of Clinical Investigation, 34, 1, 01-01-1955, pàg. 131–3. DOI: 10.1172/JCI103055. PMC: 438594. PMID: 13221664.
* ↑ LADUE, JS; WROBLEWSKI, F; KARMEN, A «Serum glutamic oxaloacetic transaminase activity in human acute transmural myocardial infarction.». Science, 120, 3117, 24-09-1954, pàg. 497–9. DOI: 10.1126/science.120.3117.497. PMID: 13195683.
# Aspasi

Aspasi és el nom dels següents personatges:
* Aspasi (filòsof), filòsof peripatètic romà (s. I).
* Aspasi de Biblos, sofista grec (s. II ac).
* Aspasi de Ravenna, orador romà (s. III).
* Aspasi de Tir, historiador i retòric grec.
# Aspasi de Ravenna

Aspasi (en grec antic: Ἀσπάσιος, llatí: Aspasius) va ser un sofista i orador de l'antiguitat que va viure durant el regnat d'Alexandre Sever. Les seves obres, escrites en grec, no s'han conservat.
Era fill de Demetrià, un retòric de cert renom, que el va educar, i fou deixeble de Pausànias i Hipòdrom. Va viatjar per diversos llocs del món acompanyant l'emperador. Va obtenir la càtedra principal de retòrica a Roma fins a la seva mort, a una edat avançada. Va ser famosa en el seu temps la controvèrsia que va tenir amb Filòstrat de Lemnos, que després va ser continuada per altres retòrics de Jònia.
Va ser també secretari de l'emperador, però les seves notes van ser criticades pel seu opositor Pausànias, que deia que eren poc precises i poc clares, a més de tenir un estil declamatori. Va escriure alguns discursos, ara perduts. Filòstrat d'Atenes diu que els discursos estaven escrits sense cap afectació pomposa, i els lloa per la seva senzillesa i claredat.

## Referències

* ↑ [https://quod.lib.umich.edu/m/moa/acl3129.0001.001/402?rgn=full+text;view=image;q1=AspasiusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 387. ]
# Arroz y tartana (desambiguació)

«Arroz y tartana» té aquests significats:
* Arroz y tartana, novela de Vicent Blasco Ibáñez escrita el 1894.
* Arroz y tartana, serie de TVE del año 2003.
# Asiceratinops

Asiceratinops és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per K. Y. Eskov l'any 1992.
Es un gènere endèmic de Sibèria (Rússia).

## Llista d'espècies

Segons The World Spider Catalog 12.0:
* Asiceratinops amurensis (Eskov, 1992)
* Asiceratinops kolymensis (Eskov, 1992)

## Referències

* 1 2 Eskov, K. Y. «A restudy of the generic composition of the linyphiid spider fauna of the Far East (Araneida: Linyphiidae).». Entomologica Scandinavica, vol. 23, 2, 1992, pàg. 153–168. DOI: 10.1163/187631292X00272.
* ↑ Platnick, 2011: The world spider catalog (American Museum of Natural History).
* ↑ «Gen. Asiceratinops Eskov, 1992». . Natural History Museum Bern, 2019. DOI: 10.24436/2.

## Enllaços externs

* a ION (anglès)